Noch ana längan Pause  is am 6. Dezember 1774 a Reise noch Minga zua Urauffiarung vo da Opera buffa La finta giardiniera (KV 196) gmocht woan. Am 13. Jänna 1775 und noch da Rückkeah am 7. März hod da Mozart erneit vasuacht, si aa in Soizburg ois Künstla zu etablian. Er hod zum Beispü des Dramma per musica Il rè pastore am 23. Aprü 1775 in Soizburg urauffian lossn, wos oba beim Publikum ned guad aunkumma is. Noch meafochn eafoiglosn Bittn um Urlaub hod er 1777 sein Abschiedsgsuach beim Fiaschterzbischof eingreicht und hod um Entlossung vo da Soizburger Hofkapöin betn.